### Beslutning

Godkendt.

### Sagsfremstilling

## Resume og sagens baggrund

Med afsæt i de aktuelle sagsbehandlingstider for byggesager vedr. sommerhuse, enfamiliehuse og dobbelthuse, har Teknik- og Miljøudvalget besluttet, at udvalget på hvert møde skal orienteres om byggesagsbehandlingen. Udvalget ønsker at kende produktionstallene for hele kalendermåneden, hvorfor de først fremlægges ved mødet. Tal og oplæg fra administrationen vedhæftes referatet.

## Indstillinger

Chefen for Plan, Byg og Miljø indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Sagsbehandlingen på særligt sommerhuse og enfamiliehuse er udfordret af lange ventetider, selvom der over de seneste måneder er sket en progression, og ligger fortsat ikke tæt nok på de nationale servicemål, der fremgår af servicemålsaftalen.

På de månedlige orienteringer ved hvert udvalgsmøde vil administrationen dels fortælle om de faktiske og praktiske tiltag for at nedbringe ventetiden og dels give en status på den aktuelle situation.

På mødet i september 2024 bemærkede udvalget, at antallet af behandlede sager forventes at stige i de efterfølgende måneder for derved at kunne arbejde med bedre målopfyldelse ift. serviceniveauerne i 1. halvår 2025. Udvalget ønsker fortsat at følge området tæt.

Administrationen fremlægger opgørelsen for januar på mødet.

## Økonomiske konsekvenser

Ingen.

##